జర్మనీ
జర్మనీ పదహారు రాష్ట్రాల యొక్క సమాఖ్య పార్లమెంటరీ గణతంత్రం. బెర్లిన్ దీని రాజధాని నగరంగానూ అతిపెద్ద నగరంగానూ ఉంది. జర్మనీ ఐక్యరాజ్య సమితి, ఎన్ ఎ టి ఒ, జి8, జి20, ఒ ఇ సి డి, మరియు డబ్ల్యూ టి ఒలో సభ్యత్వం కలిగి ఉంది. నామమాత్ర జి డి పి ద్వారా ప్రపంచపు నాల్గవ అతిపెద్ద ఆర్థిక వ్యవస్థగానూ కొనుగోలు శక్తి గల దేశంగానూ 5వ పెద్ద దేశంగా శక్తివంతంగా ఉంది. వస్తువుల అతిపెద్ద ఎగుమతిదారుగానూ, రెండవ అతిపెద్ద దిగుమతిదారుగా ఉంది. స్థూలంగా చెప్పాలంటే, జర్మనీ ప్రపంచంలో రెండవ అతిపెద్ద వార్షిక అభివృద్ధి నిధిని కేటాయించుకునే దేశంగా ఉంది,
కాగా, దాని సైనిక ఖర్చు ఆరవస్థానంలో ఉంది. ఈదేశం ఉన్నత జీవన ప్రమాణాలను అభివృద్ధి పరచింది. సాంఘిక భద్రత కలిగిన విస్తృతమైన వ్యవస్థను నెలకొల్పింది. ఈదేశం ఐరోపా దేశాల వ్యవహారాలలో కీలకపాత్ర వహిస్తోంది. ప్రపంచస్థాయిలో సమీపదేశాలతో భాగస్వామ్యాలను నిర్వహిస్తోంది. జర్మనీ అనేక రంగాలలో శాస్త్ర, సాంకేతిక నాయకత్వ కలిగిన దేశంగా గుర్తించబడుతోంది.
జర్మనీ
82 మిల్లియన్ల మంది జనాభాతో యూరోపియన్ సమితిలో అత్యంత జనసాంద్రత కలిగిన దేశంగా జర్మనీ ఉంది. ఐరోపాలో ఫలదీకరణ శాతం అతితక్కువగా ఉన్న దేశాలలో జర్మనీ ఒకటిగా ఉంది. ఒక స్త్రీకి 1.41 నిష్పత్తిలో పిల్లలు ఉన్నట్టు లెక్కించారు. జర్మనీలో అనేక పెద్దనగరాలు ఉన్నాయి. ఎక్కువ జన సాంద్రత బెర్లిన్, హాంబర్గ్, మ్యూనిచ్, కొలోన్, ఫ్రాంక్ఫర్టు స్టుట్గార్టు నగరాలలో ఉంది. రైన్-రుహ్ర్ ప్రాంతం (12 మిల్లియన్లు) అతిపెద్ద పట్టణ ప్రాంతంగా విస్తరించింది. దీనిలో డుస్సెల్ డోర్ఫ్ (ఎన్‌ఆర్‌డబ్ల్యూ యొక్క రాజధాని), కొలోన్ నగరాలు, ఎస్సెన్, డోర్ట్ముండ్, డుయిస్బుర్గ్, బోచుం ఉన్నాయి.